Selge see, et ajateenistuse küsimus saab minu silmis 28-aastaselt erinevama tõlgenduse kui siis, kui ma Tartus Puiestee tänava kaitseväeosakonnas aluspükste väel seisin ja ennast uurida lasin. Tookord vasardas mu peas ainult üks mõte: kuulutage mind  kõlbmatuks. See ei olnud muidugi nii alandav kogemus, nagu oli esinenud minu sünniaastast varem sündinud klassikaaslastel (vähemalt tol ajal võeti komisjoni ette aastanumbri järgi, nii et 79. aastal sündinud läksid ühel aastal ja 80. aastal sündinud järgmisel aastal). Kui ma kuulsin seda, et nad seisavad arsti ees täiesti alasti ja too muljub muuhulgas ka nende genitaale, siis mõtlesin küll, et minu poolest võiks kogu Eesti kaitseväe sügavale soolestikku saata. Minul siiski kaadervärgi mudimist ei esinenud ja  püksid lubati ka jalga jätta, nii et kahtlaselt homoerootiline kokkupuude kaitseväekomisjoniga jäi saamata.  Read the rest of this entry »